Poročila, 25.5.2004

EVROBUS V POSAVJU

Evrobus Nove Slovenije je danes obiskal Posavje. Dopoldan se je ustavil v Radečah in  Sevnici, popoldan pa še v Brestanici, Krškem in Brežicah. Zvečer pa je Nova Slovenija v krškem kulturnem domu pripravila še javno tribuno, na kateri je nosilec liste za Evropski parlament Lojze Peterle za težave, v katerih smo se znašli, okrivil sedanjo oblast. Zavzel se je tudi za boljše pogoje za podjetništvo ter kmetijstvo in priznal, da so tokratne evro volitve zgolj utiranje poti za jesenske državnozborske volitve. Po njegovem je zdaj čas, da ljudje pokažejo, da so nujne spremembe na oblasti, sicer bomo imeli še več težav pri prilagajanju z Evropsko unijo. 

